Președintele României, Klaus Iohannis, a semnat vineri, 17 mai 2024, un decret prin care Monica-Cecilia Sitaru, ambasador extraordinar și plenipotențiar al României în Republica Africa de Sud și alte nouă țări africane devine și reprezentanta României în Regatul Eswatini, singura monarhie absolutistă de pe continent.
Monica-Cecilia Sitaru a devenit ambasadorul României în Africa de Sud în mai 2021. Diplomat de carieră, ea a deținut postul de prim-colaborator al ambasadei României la Chișinău în perioada 2005-2008 și a fost prim-colaborator al ambasadei României la Ankara, în perioada 2011-2015.
Decretul semnat de Klaus Iohannis o face reprezentanta României în 11 țări africane, în care a fost acreditată treptat de la preluarea primului său post de ambasador, în urmă cu trei ani.
Portofoliul complet al ambasadoarei Monica-Cecilia Sitaru:
În perioada 2018-2019, Monica-Cecilia Sitaru a activat în cadrul Secretariatului General al Guvernului, potrivit DCNews.ro.
După ce a devenit ambasador extraordinar și plenipotențiar al României în Republica Africa de Sud, până la finalul lui 2021 avea deja în portofoliu și acreditările pentru Republica Botswana, în Uniunea Comorelor, în Republica Seychelles, şi în Republica Madagascar.
În 2022 a fost acreditată şi în Mauritius, iar restul de țări în care reprezintă oficial România s-au adăugat postului său în 2023.